Loodi lehised
Loodi lehised (ka: Loodi Püstmäe lehisepuistu) on kaitsealune euroopa lehise puistu, mis kasvab Viljandi vallas Viljandi maakonnas. Lehised jäävad Loodi looduspargi alale. Puistu rajas 1820. aastal Loodi mõisnik Heinrich August von Bock. Lehiste keskmine kõrgus on 40,5 m ja diameeter 54 cm. Lehiste seas kasvab ka Eesti kõrgeim lehis, mille kõrgus on 43,9 m (2007. aasta andmetel).